Након почетка НБА каријере, Бош је у марту 2006. потписао двогодишњи уговор којим се обавезао да ће бити члан америчке кошаркашке репрезентације најмање до 2008. године. У августу 2006., Бош је заједно са генерацијом НБА драфта 2003. Двејном Вејдом, Леброном Џејмсом, Кармело Ентонијем и Кирком Хајнрихом, изабран за списак америчке репрезентације која ће учествовати на Светском првенству у Јапану 2006. године. Репрезентација је у борби за бронзану медаљу победила олимпијске прваке из 2004. Аргентину. Бош је на крају првенства био шести по проценту шута из игре.